​ລັດຖະມົນຕີ ​ການ​ເງິນ ​ເວົ້າວ່າ ສຫລ ​ກໍາລັງ​ເຈລະຈາ ​ດ້ານການຄ້າ ກັບ​ຈີນ​
ກອງປະຊຸມ​ ທີ່​ດໍາ​ເນີນ​ໄປ ​ເປັນ​ເວລາ​ສອງ​ວັນ​ນີ້ ບາງ​ຄົນກໍມອງວ່າ ​ເປັນ​ບາດກ້າວ​ອັນ​ດີ ​ໃນ​ຂະນະ​ທີ່ ​ທັງ​ສອງ​ຝ່າຍ ​ພະຍາຍາມ​ຫາທາງ​ຫລີກ​ລ້ຽງ ບໍ່​ໃຫ້ເກີດສົງຄາມ​ການ​ຄ້າ​​.
ທ່ານສະຕີເວັນ ມະນຸດຈິນ (Steven Mnuchin) ລັດຖະມົນຕີກະຊວງການເງິນຂອງສະ ຫະລັດເວົ້າໃນວັນສຸກມື້ນີ້ວ່າ ຄະນະຜູ້ແທນທີ່ທ່ານເປັນຜູ້ນໍາພາໄປ ນັ້ນ ແມ່ນກໍາລັງມີ ການພົບປະທີ່ດີກັບພວກເຈົ້າໜ້າທີ່ຈີນໃນນະຄອນຫລວງປັກກິ່ງ ແຕ່ທ່ານກໍບໍ່ໄດ້ໃຫ້ ລາຍລະອຽດເພີ້ມເຕີມແຕ່ຢ່າງໃດ ໃນຂະນະທີ່ທ່ານອອກຈາກໂຮງແຮມຂອງທ່ານເພື່ອ ໄປຮ່ວມການເຈລະຈາເປັນມື້ທີ 2 ຄາດກັນວ່າ ການສົນທະນາທີ່ນໍາພາໂດຍທ່ານມະນຸດຈິນ ແລະຮອງນາຍົກລັດຖະມົນຕີ ຈີນ, ທ່ານຫລີວ ເຮ (Liu He) ຊຶ່ງເປັນທີ່ປຶກສາສູງສຸດຂອງປະທານ ປະເທດສີ ຈິ້ນຜິງຈະ ກວມເອົາເລື່ອງຕ່າງໆ ທີ່ສະຫະລັດບໍ່ພໍໃຈກ່ຽວກັບວິທີການເຮັດການຄ້າຂອງຈີນ ນັບແຕ່ ການໂອນເທັກໂນໂລຈີ, ໂດຍສະເພາະແມ່ນສານເຄິ່ງນໍາຕົວຫລື semiconductors ເປັນ ຕົ້ນໄປ ຈົນເຖິງການໃຫ້ເງິນເກື້ອກຸນຂອງລັດຖະບານແກ່ການພັດທະນາເທັກໂນໂລຈີ ຄະນະຜູ້ແທນຂອງສະຫະລັດ ແມ່ນລວມມີ ລັດຖະມົນຕີກະຊວງການຄ້າ ທ່ານວີລເບີ ຣັອສ, ຫົວໜ້າຫ້ອງການຜູ້ຕາງໜ້າທາງການຄ້າ, ທ່ານ ໂຣເບີດ ໄລໄທເຊີ (Robert Lighthizer) ແລະທີ່ປຶກສາດ້ານການຄ້າ ແລະການຜະລິດຂອງທໍານຽບຂາວ, ທ່ານພີເຕີ ນາວາໂຣ (Peter Navarro) ສໍາລັບກອງປະຊຸມທີ່ດໍາເນີນໄປເປັນເວລາສອງວັນດັ່ງກ່າວນີ້ ບາງຄົນກໍມອງວ່າ ມັນເປັນ ບາດກ້າວອັນດີ ໃນຂະນະທີ່ທັງສອງຝ່າຍ ພະຍາຍາມຫາທາງຫລີກລ້ຽງບໍ່ໃຫ້ເກີດສົງຄາມ ການຄ້າຂຶ້ນ ສ່ວນພວກວິເຄາະເຫດການເວົ້າວ່າເບິ່ງຊົງຄວາມ ຄິດເຫັນທີ່ແຕກຕ່າງກັນ ລະຫວ່າງສອງຝ່າຍຈະບໍ່ສາມາດແກ້ໄຂໄດ້ ໃນຂະນະທີ່ມີການປະຊຸມກັນຢູ່ນັ້ນ ແຕ່ການ ຕັດສິນໃຈ ທີ່ຈະສືບຕໍ່ພົບປະກັນຈະເປັນຄວາມ ກ້າວໜ້າທີ່ໜ້າຍິນດີເປັນຢ່າງຍິ່ງ ທ່ານດໍໂນລ ທຣໍາ, ປະທານາທິບໍດີສະຫະລັດ ກ່າວໂດຍຂຽນຢູ່ໃນທວີດເຕີວ່າ ພວກເຈົ້າ ໜ້າທີ່ສະຫະລັດ ທ່ານ ເຣມອນ ເຢີງ (Raymond Yeung) ນັກເສດຖະສາດລະດັບສູງສໍາລັບ ຈີນແຜ່ນ ດິນໃຫຍ່ ຢູ່ໃນກຸ່ມທະນາຄານຂອງອອສເຕຣເຍ ແລະນີວຊີແລນ ເວົ້າວ່າ ຖ້າຫາກສອງ ຝ່າຍສາມາດທີ່ຈະຢ່າງໜ້ອຍຕົກລົງກັນໄດ້ວ່າຈະສືບຕໍ່ພົບປະເຈລະຈາກັນກັນກໍຖືໄດ້ວ່າ ເປັນຄວາມກ້າວໜ້າອັນໃຫຍ່ຫລວງແລ້ວ ທ່ານເຢີງກ່າວດັ່ງນີ້